***KÁL NAGYKÖZSÉG ÖNKORMÁNYZAT***

***KÉPVISELŐ-TESTÜLETÉNEK 11/2021.(IX.29.) ÖNKORMÁNYZATI RENDELETE***

***A TELEPÜLÉSI TÁMOGATÁSRÓL***

Kál Nagyközségi Önkormányzat Képviselőtestülete a szociális igazgatásról és a szociális ellátásokról szóló 1993. évi III. törvény 132. § (4) bekezdés d), g) pontja alapján kapott felhatalmazás, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. a) pontjában meghatározott feladatkörében eljárva a következőket rendeli el:

**1. Hatásköri rendelkezések**

**1.§** (1) E rendeletet alkalmazni kell Kál nagyközségi önkormányzat közigazgatási területén lakóhellyel és életvitelszerűen tartózkodási hellyel rendelkező állampolgárokra, és a hajléktalanokra:

 a) magyar állampolgárokra,

 b) bevándorlási engedéllyel rendelkező személyekre.

(2) A képviselő-testület a Szt.-ben meghatározott feladatok közül a polgármesterre ruházza át az alábbi feladatok hatásköreit:

1. települési gyógyszertámogatás megállapítását, elutasítását,
2. eseti települési kórházi támogatás megállapítását, elutasítását,
3. eseti települési szociális célú tűzifa támogatás megállapítása, elutasítása.
4. eseti települési temetési támogatás megállapítását, elutasítását,
5. köztemetés megállapítása, megfizetése, köztemetés összegének behajtása,
6. rendszeres települési lakásfenntartási támogatás megállapítását, elutasítását, megszüntetését.

 (3) A képviselő-testület a Szt.-ben meghatározott feladatok közül a Szociális és Egészségügyi Bizottságra ruházza át az alábbi feladatok hatásköreit:

1. eseti települési létfenntartási támogatás megállapítását, elutasítását,
2. eseti települési gyermeknevelési támogatás megállapítását, elutasítását

c) rendszeres települési ápolási támogatás megállapítását, elutasítását, megszüntetését

**2. Értelmező rendelkezés**

**2. §** A jövedelem

a) munkaviszonyból származó jövedelem esetén a kérelem benyújtását megelőző havi nettó keresetről kiállított munkáltatói igazolás,

b) álláskeresési támogatás esetén a Munkaügyi Kirendeltség által kiállított, a kérelem benyújtását megelőző hónapban folyósított támogatás összegéről szóló igazolás, ennek hiányában az utolsó havi folyósítás összegét igazoló szelvény, vagy bankszámlakivonat, vagy banki igazolás,

c) vállalkozásból származó jövedelem esetén az adóhatóság által kiállított igazolás, az adóbevallással le nem zárt időszakra vonatkozóan havi bontásban kiállított könyvelői igazolás, ennek hiányában a vállalkozó nyilatkozata a jövedelemről,

d) ösztöndíj esetén a közép-, illetve felsőoktatási intézmény által kiállított igazolás, vagy a számítógépes nyilvántartásból kinyomtatott, és a hallgató aláírásával ellátott adatlap,

e) egyéb jövedelem esetén az írásban tett nyilatkozat.

**3. Eljárás és az ellátások megállapításának szabályai**

**3. §** (1) A szociális rászorultságtól függő pénzbeli ellátások megállapítása iránti kérelmet a Polgármesteri Hivatal szociális ügyintézőjénél lehet előterjeszteni az arra rendszeresített formanyomtatványokon, a szükséges mellékletek csatolásával, mely e rendelet függelékeiben találhatók.

 (2) A kérelmező köteles a kérelmében saját, valamint a vele egy háztartásban lakó személyek adatairól, jövedelmi viszonyairól nyilatkozni, továbbá a kérelem benyújtásával egyidejűleg köteles a jövedelmi adatokra vonatkozó igazolásokat a kérelméhez becsatolni.

**4.§** (1) A támogatások folyósítása:

a) a rendszeres támogatások folyósítása havonta utólag, minden hónap 5-éig,

b) a nem rendszeres támogatások kifizetése az ellátást megállapító határozatban megjelölt időpontban történik a házipénztárból, vagy a jogosult lakossági folyószámlájára történő átutalás útján.,

c) azonnali kifizetés a létfenntartást veszélyeztető, rendkívüli élethelyzetbe került személy esetében,

(2) Házipénztárból történő kifizetés esetén a támogatást a jogosult személyesen vagy meghatalmazás útján veheti fel.

**4. Pénzbeli ellátások kifizetése, folyósítása és ellenőrzése**

**5. §** (1) A jogerősen megállapított támogatásokat a pénzügyi csoport folyósítja

 a) a jogosultság megállapítását követő 8 napon belül.

 b) rendkívüli élethelyzet esetén a döntést követően azonnal.

(2) A támogatások kifizetése az Ügyfél nyilatkozata alapján történhet házi pénztárból való kifizetéssel, vagy lakossági folyószámlára történő átutalással vagy meghatalmazással.

(3) A rendszeres pénzellátásokat a hatáskör gyakorlója a Szt.-ben előírt időpontban felülvizsgálja, és annak eredményéről a vizsgálatot követő első képviselő-testületi ülésen beszámol.

**5. A települési támogatás eseti támogatási formái**

**6. § (**1) Eseti települési létfenntartási támogatás nyújtható a létfenntartást veszélyeztető rendkívüli élethelyzetbe került, valamint az időszakosan vagy tartósan létfenntartási gonddal küzdő személy részére az e rendeletben meghatározottak szerint.

(2) [[1]](#footnote-1) az eseti létfenntartási támogatás az adott évben maximum kétszer adható, melynek összege nem haladhatja meg a szociális vetítési alap összegének 150%-át.

**7.§** (1) Eseti létfenntartási támogatás formái:

a) eseti létfenntartási támogatás,

b) kórházi támogatás,

c) gyógyszertámogatás,

d) temetési támogatás,

e) gyermekvédelmi támogatás

f) szociális tűzifa támogatás

**8.§** (1) A kérelem elbírálására jogosult a megállapító döntésétől függően az eseti települési létfenntartási támogatás egészben vagy részben természetbeni ellátásként is megállapítható, ha tartani lehet attól, hogy a kérelmező a segélyt nem a rendeltetésének megfelelően használja fel.

(2) A természetbeni ellátásként megállapított eseti települési létfenntartási támogatás formája lehet:

1. tüzelőtámogatás
2. élelmiszervásárlási támogatás,
3. gyógyszertámogatás,
4. rágcsálóírtó támogatás

**5.1 Eseti létfenntartási támogatás**

**9.§** (1) Eseti települési létfenntartási támogatásban elsősorban azt a személyt indokolt részesíteni,

1. aki önmaga, illetve családja létfenntartásáról más módon nem tud gondoskodni, vagy
2. akit alkalmanként jelentkező, nem várt többletkiadás terhel haláleset, tartós betegség, baleset, orvosi kezelés, várandósság, vagy
3. valamilyen előre nem látható esemény, önhibáján kívül bekövetkezett elemi kár elhárítása, vagy
4. gyermek fogadásának előkészítéséhez, óvodai, iskolai nevelése miatt, vagy
5. aki – a rendőrségen tett feljelentést tartalmazó jegyzőkönyv másolatával igazoltan – bűncselekmény sértettjeként anyagi segítségre szorul, vagy
6. aki a nyugdíj, járadék, álláskeresési támogatás vagy egyéb rendszeres pénzellátás folyósításáig terjedő időszakig ellátás nélkül van.

**10.§** (1) [[2]](#footnote-2) Eseti települési létfenntartási támogatás akkor állapítható meg,

ha: a kérelmező családjában a havi egy főre jutó jövedelem a szociális vetítési alap összegének 130%-át, egyedül élőnél 150%-át nem haladja meg.

(2) [[3]](#footnote-3) Az eseti települési létfenntartási támogatás összege esetenként a szociális vetítési alap összegének 10%-ánál kevesebb, de 150%-ánál több nem lehet.

**5.2 Eseti települési kórházi támogatás**

**11.§.** (1) Eseti települési támogatáson belül kórházi támogatásban részesül az a kérelmező, aki a kórházban töltött napok számát kórház által kiállított igazolással igazolja. Az igazolás nem egyezik meg a kórházi zárójelentéssel.

(2) A kérelem benyújtása az igazolás kiállítását követő 30 napon belül nyújtható be. A határidő elmulasztása jogvesztő.

(3) A támogatást az adott évben két alkalommal lehet kérni. Támogatás összege a kórházi éjszakák száma.

(4) Az első kérelem elbírálásnál 1000.Ft/éjszaka, maximum 15.000.-Ft, a második kérelem elbírálásánál 500. Ft/éjszaka, maximum 7.500.-Ft összegű támogatás nyújtható.

(5) A kérelmet jövedelem igazolással együtt kell benyújtani.

(6) [[4]](#footnote-4) Kórházi támogatásban részesíthető a kérelmező családjában a havi egy főre jutó jövedelem a szociális vetítési alap összegének 250%-át, egyedül élőnél 300 %-át nem haladja meg.

**5.3 Eseti gyógyszertámogatás**

**12. §** (1)A polgármester eseti vagy rendszeres gyógyszertámogatásra való jogosultságot állapít meg – kérelemre, a háziorvos javaslatára - annak a személynek, aki a gyógyszerkiadások, betegségekhez kapcsolódó kiadások miatt időszakosan vagy tartósan létfenntartási gondokkal küzd.

(2) Az eseti települési gyógyszertámogatás iránti kérelmet haladéktalanul, a kérelem beérkezését

követő három napon belül kell elbírálni.

**13.§** (1) Eseti települési gyógyszertámogatást egy naptári évben maximum két alkalommal lehet megállapítani.

(2) Eseti települési gyógyszertámogatásra a kérelmező akkor jogosult, ha

a) akkut betegségben szenved

b) [[5]](#footnote-5) az egy főre számított havi családi jövedelme a szociális vetítési alap összegének 150 %-át,

c) egyedül élő esetén 200 %-át nem haladja meg,

d) a gyógyszer kiadásai, illetve a betegséghez kapcsolódó kiadásai meghaladják a 3.000 Ft összeget.

(3) A gyógyszer költséget a gyógyszertár által előzetesen kiállított irattal, vagy utólag, számlával kell igazolni, a kiváltást követő három napon belül.

A gyógyszertámogatásra való jogosultság megállapításának céljából a kérelemhez mellékelni kell a kérelmező és a vele együtt élő közeli hozzátartozói jövedelmét igazoló iratokat, a háziorvos igazolását, melynek tartalmaznia kell a kérelmező részére rendelt – a krónikus betegsége kezeléséhez szükséges, a társadalombiztosítási támogatásba befogadott – gyógyszerek megnevezését és havonta szükséges mennyiségét, valamint a háziorvosi igazolás alapján kiállított gyógyszertári igazolást a kérelmező által fizetendő gyógyszerköltség összegéről.

(4) Az egy alkalommal megállapított eseti gyógyszertámogatás összege 5.000 Ft.

**5.4 Eseti települési temetési támogatás**

**14.§** (1) Elhunyt személy eltemettetésének költségeihez való hozzájárulásként eseti települési temetési támogatás annak a kérelmezőnek állapítható meg, aki

1. a meghalt személy eltemettetéséről gondoskodott annak ellenére, hogy arra nem volt köteles vagy
2. [[6]](#footnote-6) tartásra kötelezett hozzátartozó, de a temetési költségek viselése a saját, illetve családja

 létfenntartását veszélyezteti és akinek a családjában az egy főre jutó havi nettó jövedelem

 nem haladja meg a szociális vetítési alap összegének a 300 %-át.

1. A temetési támogatás iránti kérelmet a haláleset bekövetkezésétől számított 60 napon belül lehet benyújtani. A határidő elmulasztása jogvesztő.
2. A kérelemhez csatolni kell a nem helyben anyakönyvezett elhunyt személy halotti anyakönyvi kivonatát és a temetés költségeiről – a támogatást kérő, vagy a vele egy háztartásban élő családtagja nevére kiállított - temetési számla eredeti példányát.
3. A temetési támogatás összege egyszeri 15.000.-Ft.

**15.§.** (1) [[7]](#footnote-7) Visszafizetendő támogatás adható a helyben szokásos legolcsóbb – hamvasztásos – temetés költségeinek megfelelő összegben, amennyiben a kérelmező jövedelme a szociális vetítési alap összegének a 300 %-át nem haladja meg és a temetésre kötelezett nem képesaz elhunyt eltemettetéséről gondoskodni.

(2) A megállapított támogatás visszafizetési ideje maximum 12 hónap, minimális összege havi 5.000.-Ft.

**5.5 Szociális célú tűzifa támogatás**

 **16. §** (1) [[8]](#footnote-8) Eseti jelleggel szociális tűzifa támogatásban lehet részesíteni kérelmére azt a személyt, akinek a családjában az egy főre jutó havi jövedelem nem haladja meg a szociális vetítési alap összegének 130 %-át, egyedül élő esetén az öregségi nyugdíj mindenkori legkisebb összegének 200 %-át, és az általa életvitelszerűen lakott lakás fűtését fatüzelésre alkalmas tüzelőberendezéssel biztosítja.

(2) Szociális célú tűzifa támogatás ugyanazon lakásra csak egy jogosultnak állapítható meg, függetlenül a lakásban élő személyek és háztartások számától.

(3) A (2) bekezdés alkalmazásában külön lakásnak kell tekinteni a társbérletet, az albérletet és a jogerős bírói határozattal megosztott lakás lakrészeit, amennyiben azok fűtését külön tüzelőberendezés biztosítja.

(4) Egy naptári éven belül háztartásonként legfeljebb 20.000. Ft összegű szociális célú tűzifa támogatás nyújtható. Egy alkalommal 10.000.-Ft értékben.

(5) Nem állapítható meg a szociális célú tűzifa támogatás, ha a család az Szt. 4. § (1) bekezdés b) pontja szerinti vagyonnal rendelkezik.

(6) A szociális célú tűzifa támogatás megállapításáról a polgármester dönt.

(7) A szociális célú tűzifa támogatásra való jogosultság elbírálásához csatolni kell

1. a rendelet melléklete szerinti jövedelemnyilatkozatot a jövedelmek valódiságának igazolására szolgáló iratokkal együtt, és a
2. vagyonnyilatkozatot.

**6. Rendszeres támogatási formák**

**6.1 Rendszeres települési ápolási támogatás**

**17. § (**1) A hatáskör gyakorlója rendszeres települési ápolási támogatást állapíthat meg annak a hozzátartozónak, aki:

1. beteg ápolása miatt fizetési szabadságot kénytelen igénybe venni.
2. [[9]](#footnote-9) akinek a családjában az egy főre jutó havi jövedelme nem haladja meg a szociális vetítési alap összegének másfélszeresét.
3. és akinek a családban nincs olyan ápolásra alkalmas személy, aki a beteg ápolását keresetveszteség nélkül tudná biztosítani.
4. [[10]](#footnote-10) A rendszeres települési ápolási támogatás havi összege a szociális vetítési alap összegének 80 %-a.
5. A rendszeres települési ápolási támogatást havi rendszerességgel maximum 12 hónapra lehet megállapítani.

**18. §** (1) A rendszeres települési ápolási támogatás folyósításának megszüntetését vonja maga után, ha az ápoló

1. az ápolt egészségi állapotához mérten a rendszeres házi orvosi ellenőrzésről,
2. a szükséges gyógyszerek, gyógyászati segédeszközök beszerzéséről, illetve azok előírás szerinti adagolásáról,
3. a megfelelő étkeztetésről,
4. időjárásnak megfelelő öltöztetéséről, valamint
5. higiéniás ellátásáról bizonyíthatóan nem gondoskodik.

(2) Az ápolást végző személy ápolási kötelezettségének teljesítését a házi segítségnyújtást végző rendszeres időközönként (6 havonta) 1-1 alkalommal ellenőrzi, és az ellenőrzési tapasztalatairól évente vagy nem megfelelő kötelezettségteljesítés esetében az ellenőrzést követően haladéktalanul értesíti a jegyzőt.

(3) Ápolási támogatás állapítható meg annak a káli lakcímmel rendelkező hozzátartozónak, aki

a) 18. életévét betöltött tartósan beteg káli lakcímmel rendelkező és életvitelszerűen is Kálon élő hozzátartozójának ápolását végzi, és

b) rendszeres pénzellátásban nem részesül, vagy kereső tevékenységet folytat, de munkaideje a napi 4 órát nem haladja meg, és

c) [[11]](#footnote-11) az ápoló családjában az egy főre számított jövedelem nem haladja meg a szociális vetítési alap összegének 150 %-át, egyedülálló esetén annak 200 %-át.

 (4) Nem jogosult ápolási támogatásra a hozzátartozó, ha

az ápolt személy két hónapot meghaladóan fekvőbeteg-gyógyintézeti, valamint nappali ellátást nyújtó vagy bentlakásos szociális intézményi ellátásban részesül

**19. § (**1) Az ápolási támogatás megállapítása iránti kérelemhez csatolni kell

a) a családban élő személyek jövedelemigazolását

b) házi orvosi igazolást arról, hogy a 18. Életévét betöltött tartósan beteg 3 hónapot meghaladó gondozásra, ápolásra szorul.

(2) Az ápolási támogatásra való jogosultság megszüntetése határozatban történik a Szociális törvény alapján.

**6.2. Gyógyszertámogatás**

**20.§** (1) Rendszeres gyógyszertámogatásra jogosult kérelemre az, a tartósan beteg személy

a) aki a kérelem benyújtásakor nem részesül alanyi, vagy normatív jogcímen a Járási Hivatal által megállapítható közgyógyellátásban,

(b) [[12]](#footnote-12) akinek családjában az egy főre jutó havi jövedelem nem haladja meg a szociális vetítési alap összegének 150 %-át, egyedül élő esetében annak 200 %-át,

(c) akinek a háziorvos által igazolt havi gyógyszer keret összege meghaladja a 8.000 Ft-ot,

(d) akinek családja nem rendelkezik az *Szt.*-ben meghatározott vagyonnal.

**21. §** A gyógyszerkeret számításánál nem lehet altatót, vitaminkészítményeket, nem vényköteles gyógyszert, gyógyászati segédeszközöket és étrendkiegészítőket számításba figyelembe venni.

**22. §** Ha a gyógyszertámogatásra való jogosultság megállapítása iránti kérelmet jogerősen elutasították és az ismételt kérelem a havi gyógyszerkeret emelkedésén alapul, akkor az újabb kérelemhez mellékelni kell a háziorvos havi gyógyszerkeret emelkedésére vonatkozó nyilatkozatát.

**23. §** (1) A gyógyszertámogatás havi összege 5.000 Ft.

(2) A gyógyszertámogatást félévre kell megállapítani, az erre irányuló kérelem bármikor benyújtható.

(3)A gyógyszertámogatás folyósítását – amennyiben haláleset miatt szűnik meg – a haláleset hónapjának utolsó napjával kell megszüntetni.

**6.3 Lakhatáshoz kapcsolódó rendszeres települési támogatás**

**24. §** (1) A lakhatáshoz kapcsolódó rendszeres települési támogatás a szociálisan rászoruló háztartások részére a háztartás tagjai által lakott lakás fenntartásával kapcsolatos rendszeres kiadásaikhoz nyújtott hozzájárulás. A támogatás szempontjából a lakás fenntartásával kapcsolatos rendszeres kiadásnak minősül a villanyáram, a víz, a gázfogyasztás, a szemétszállítás díja költsége.

(2) A lakásfenntartási költségekhez nyújtott települési támogatás iránti kérelemben nyilatkozni kell

* 1. lakás nagyságáról,
	2. a kérelmező lakásban tartózkodásának jogcíméről,
	3. a kérelmező és a vele közös háztartásban élők számáról,
	4. személyi és jövedelmi adatairól,
	5. a kérelemmel érintett lakásban működő előrefizetős gáz- vagy áramfogyasztást mérő készülékről,

(3) csatolni kell

* 1. a háztartás tagjainak jövedelmét igazoló iratokat és a háztartás tagjainak vagyoni helyzetéről szóló vagyonnyilatkozatokat.
	2. támogatás megállapítására irányuló kérelemben meg kell jelölni, hogy a kérelmező mely lakhatási költséghez kéri a támogatás megállapítását,
	3. csatolni kell a kérelemben megjelölt költségre vonatkozó utolsó havi közműszámla másolatát,
	4. lakásbérlet, albérlet esetén a bérleti szerződés másolatát

(4) A lakásfenntartási költségekhez nyújtott települési támogatást – a kérelem benyújtása hónapjának első napjától kezdődően – egy év időtartamra kell megállapítani.

**25. §** (1) Lakhatáshoz kapcsolódó rendszeres települési támogatást kell megállapítani a legalább egy éve bejelentett, állandó káli lakóhellyel rendelkező kérelmező részére az alábbi feltételek együttes fennállása esetén:

a) [[13]](#footnote-13) a kérelmező háztartásában az egy főre jutó havi jövedelem egyedül álló esetében nem haladja meg a szociális vetítési alap összegének 200 %-át, egyéb esetben a 150%-át.

b) az (1) bekezdésben felsorolt költségek valamelyikét a közműszolgáltató által a nevére

kiállított számlával igazolható módon a kérelmező viseli,

c) a háztartás tagjai egyikének sincs vagyona,

d) a háztartásban együtt élők egyikének sincs az önkormányzattal szemben lejárt esedékességű adó, vagy adók módjára behajtható köztartozása.

**26. §** (1) Lakhatáshoz kapcsolódó rendszeres települési támogatás ugyanazon lakásra csak egy

jogosultnak állapítható meg, függetlenül a lakásban élő személyek és háztartások számától.

(2) Az (1) bekezdés alkalmazásában külön lakásnak kell tekinteni a társbérletet, az albérletet és a jogerős bírói határozattal megosztott lakás lakrészeit.

**27. §** (1) Amennyiben a jogosultsági feltételek fennállnak, a támogatást a kérelem benyújtása

hónapjának első napjától kell megállapítani.

**28.§** A támogatás mértéke 4.000 Ft/hó

**29.§** A rendelet függelékei:

 1. Kérelem eseti támogatásokra

 2. Kérelem rendszeres települési ápolási díj megállapítására

 3. Igazolás és szakvélemény ápolási díj megállapításhoz/felülvizsgálathoz

 4. Kérelem települési rendszeres lakásfenntartási támogatás megállapítására

 5. Vagyonnyilatkozat

 6. Jövedelem nyilatkozat

 7. Kérelem gyógyszertámogatás megállapításához

 8. Igazolás temetési költségekről

**7. Záró rendelkezések**

**30. §** (1) Ez a rendelet 2021. október 1-jén lép hatályba.

(2) Hatályát veszti a Települési támogatásokról szóló 4/2015.(II. 27.) önkormányzati rendelet.

 Morvai János sk. dr. Szabó Anikó sk.

 polgármester jegyző

A rendelet kihirdetve: 2021. szeptember 29.

1. Módosította a 3/2023. (II.08.) önkormányzati rendelet. Hatályos 2023.II. 09-től. [↑](#footnote-ref-1)
2. Módosította a 3/2023. (II.08.) önkormányzati rendelet. Hatályos 2023.II. 09-től. [↑](#footnote-ref-2)
3. Módosította a 3/2023. (II.08.) önkormányzati rendelet. Hatályos 2023.II. 09-től. [↑](#footnote-ref-3)
4. Módosította a 3/2023. (II.08.) önkormányzati rendelet. Hatályos 2023.II. 09-től. [↑](#footnote-ref-4)
5. Módosította a 3/2023. (II.08.) önkormányzati rendelet. Hatályos 2023.II. 09-től. [↑](#footnote-ref-5)
6. Módosította a 3/2023. (II.08.) önkormányzati rendelet. Hatályos 2023.II. 09-től. [↑](#footnote-ref-6)
7. Módosította a 3/2023. (II.08.) önkormányzati rendelet. Hatályos 2023.II. 09-től. [↑](#footnote-ref-7)
8. Módosította a 3/2023. (II.08.) önkormányzati rendelet. Hatályos 2023.II. 09-től. [↑](#footnote-ref-8)
9. Módosította a 3/2023. (II.08.) önkormányzati rendelet. Hatályos 2023.II. 09-től. [↑](#footnote-ref-9)
10. Módosította a 3/2023. (II.08.) önkormányzati rendelet. Hatályos 2023.II. 09-től. [↑](#footnote-ref-10)
11. Módosította a 3/2023. (II.08.) önkormányzati rendelet. Hatályos 2023.II. 09-től. [↑](#footnote-ref-11)
12. Módosította a 3/2023. (II.08.) önkormányzati rendelet. Hatályos 2023.II. 09-től. [↑](#footnote-ref-12)
13. Módosította a 3/2023. (II.08.) önkormányzati rendelet. Hatályos 2023.II. 09-től. [↑](#footnote-ref-13)